দুপুরে খেয়ে আয়েস করে বিছানায় শুয়ে ভুঁড়িতে হাত বোলাতে বোলাতে একটু ফেসবুকে ঢুকেছিলাম। তখনই খবরটা নজরে পড়ল। কলকাতার এক লোক নাকি আদালতে মামলা করে দিয়েছে, পুলিশের কেন ভুঁড়ি থাকবে এই নিয়ে।পুলিশের ভুঁড়ি নিয়ে আমাদের দেশেও বিস্তর অভিযোগ আছে। তা মামলা করা খারাপ কিছু না, উকিলের পকেটে কিছু টাকা ঢুকবে, তার ভুঁড়িটাও আরেকটু বড় হবে সমস্যা কি? কিন্তু ভুঁড়ি কি শুধু পুলিশেরই থাকে নাকি? ভুঁড়ি তো দেখি আমলা থেকে কেরানী, মুদি দোকানদার থেকে মহাজন সবারই থাকে। আগের দিনে রাজা বাদশাদেরও থাকত। তাহলে শুধু পুলিশকে নিয়ে কথা হবে কেন? একটা কারন হতে পারে লোকের নজরে পড়া! নজরে পড়বেই না কেন, কথায়ই তো বলে মাছের রাজা ইলিশ, আর জামাইয়ের রাজা পুলিশ। এখন কারো জামাই যদি পুলিশে চাকরী করে, সেতো পাড়া প্রতিবেশীর নজরে পড়বেই।ভুঁড়ি আমারও আছে, এই নিয়ে নানা লোকের নানা রকম কথাও আছে।আমার ভুঁড়ি নিয়ে ভাই তোমাদের এত মাথাব্যাথা কিসের? ভুঁড়ি সৃষ্টিকর্তার দান, তিনি মহান! ভুঁড়ি দেখেই বোঝা যায় কে কত সুখে আছে। ভুঁড়ি সবার হয়না, সবার কপালে সুখ সয়না। যারা নিন্দুক তারা বলবে, আমি জিমে যাওয়ার ভয়ে ভুঁড়ির পক্ষে সাফাই গাইছি। কিন্তু না, আমার জিমে যাওয়ার দরকার পড়েনা। এমনিতেই আমার সিক্স প্যাক আছে পেটে, জাস্ট দামী জিনিস বলে একটা মোটা ভুঁড়ির আবরণে ঢেকে রেখেছি। আর ভুঁড়ি থাকলেই কি? এমনতো না যে, ভুঁড়ির জন্য কোন মেয়ে আমার সাথে কথা বলেনা! বরং, মেয়েরা খুশী হয়, সিকিউরড ফিল করে যে আমি অন্তত ‘জিরো’ ফিগার নিয়ে তাদেরকে কথা শোনাবো না।বরং, ওদের প্লেটে আরো একটা কেকের টুকরা বেশি তুলে দিয়ে বলি, ‘মেয়েরা একটু নাদুস নুদুস না হলে ভালো দেখায়? শুকনা তো পাটকাঠিও হয়!’ মেয়েরাও খুশি, আমিও খুশি! তবে অবিবাহিত মেয়েদের চেয়ে বিবাহিত মেয়েদের খুশি করতে ছেলেদের ‘টেকনিক্যাল কষ্ট’ একটু বেশি হয়। যেমন; এক ভদ্রলোক সেদিন জানালেন, ‘আমি বলছিনা যে আমার বউ মোটা, তবে পৃথিবীর সবচেয়ে মোটা মহিলাদের তালিকায় তার নাম প্রথম তিন জনের মধ্যে থাকবে’! তাও ভালো, জিজ্ঞেস করে জানলাম ভদ্রলোক বারো বছর ধরে সংসার করছেন। আজকালকার রিলেশনগুলোও ভূড়িওয়ালা লোকেদের মত, বেশিরভাগই কোন কাজ করে না!দুদিনেই প্রেম, আবার দুদিনেই ব্রেক আপ। তবে, আমার পরিচিত এক লোকের কিন্তু সংসার ভেংগে যায় যায় অবস্থা ছিল। উনি বলছিলেন, ‘আমাদের ৫ বছরের দ্যাম্পত্য জীবনে প্রায় ভেঙ্গে যেতে বসেছিল’